
Arbeidsutvalget
	Leder
	Unni Skånøy

	Nestleder
	Jens Kristian Auke

	Økonomiansvarlig
	Kjellaug Krogh-Angvik

	Styremedlem
	Ann Berit Hårstad

	Styremedlem
	Erik Kvam Hansen

	Styremedlem
	Marit Leer Øyås

	Styremedlem
	Pernille Wahlberg



Avdelingsledere
	Trim
	Lasse Børgersen

	Ski
	Robert Horghagen

	Styrkeløft
	Lars Mikal Brækken

	Allidrett
	Lasse Børgersen

	Fotball
	Jorid Jagtøien

	Volleyball
	Odd Gunnar Hammernes

	Håndball
	Inge Hovd Gangås

	Svømming
	Frode Mastad

	Swing
	Unni Skånøy

	Orientering
	Atle Pedersen

	Innebandy
	Ketil Kvaal

	Basket
	Kristian Kjelstad



Kontrollutvalg
	Leder
	Jon Peder Johansen

	Medlem
	Kristin Krogstad

	Vara
	Tove Lehn



Husstyret 
	Medlem
	Aina Næprud

	Medlem
	Gunn Aarmo

	Medlem
	Anders Eggen



Revisor
	Revisor
	RSM Midt-Norge

Leder: Unni Skånøy
· Styremøter og årsmøte
· Kommunikasjon, PR og marked
· Samfunnskontakt
· Ansvar for daglig drift, herunder oppfølging av administrative rutiner.
· Utdanningsansvarlig for kurs og opplæring i klubben gjennom forbund og krets
· Overordnet ansvar for utarbeidelse/videreutvikling av strategi og planer i klubben. 
· Nettsider og SoMe
· Medlemsregister, -verving og -kontingent
· Oppfølgingsansvarlig: Orientering

Nestleder: Jens Kristian Auke
· Stedfortreder for leder
· Nettsider, SoMe, GDPR
· Klær og materialansvarlig
· Anleggsansvarlig
· Oppfølgingsansvarlig: Trim og Fotball

Styremedlem/Økonomiansvarlig: Kjellaug Krogh Angvik
· Budsjett og regnskap
· Økonomirutiner for avdelingene
· Fordelingsnøkkel
· Lotteri og Bingo/LAM-midler/Momskompensasjon
· Barneidrettsansvarlig
· Oppfølgingsansvarlig: Basket og Ski

Styremedlem: Ann Berit Hårstad
· Referent
· Assistent LAM-midler/ Momskompensasjon
· Assistent økonomiansvarlig
· Forsikring
· Oppfølgingsansvarlig: Innebandy og Allidrett

Styremedlem: Marit Leer Øyaas
· Politiattester
· Lavterskelkontakt, integrering og inkludering for idrettslaget
· Oppfølgingsansvarlig: Svømming og Swing

Styremedlem: Erik Kvam Hansen
· Klubbhus/Husstyret
· Medlemsregister, -verving og -kontingent
· Hoopit-ansvarlig
· Oppfølgingsansvarlig: Volleyball og Husstyret

Styremedlem: Pernille Wahlberg
· Antidoping
· Søknader for pengestøtte og tippemidler
· Arrangementer – Melhus Idrettsfestival
· Lavterskelkontakt, integrering og inkludering for idrettslaget
· Utdanning- og inkluderingsansvarlig
· Oppfølgingsansvarlig: Håndball og Styrkeløft

[bookmark: _Toc80526691][bookmark: _Toc164281988]Årsmøtet
Årsmøtet er klubbens høyeste myndighet og avholdes hvert år i mars. Årsmøtets oppgaver er nærmere beskrevet i klubbens lov. Der fremgår det også hvordan årsmøtet skal innkalles.
For å ha stemmerett og være valgbar må et medlem ha fylt 15 år, vært medlem i klubben i minst én måned og ha betalt kontingent.

Innkalling til årsmøtet skal skje direkte overfor de representasjonsberettigede. Klubben kan innkalle også via idrettslagets nettsider og sosiale medier. 
Årsmøtet legger grunnlaget for klubbens virksomhet og styrets arbeid. Alle som ønsker å være med på å bestemme hva klubben skal gjøre, og hvordan den skal drives, bør delta på årsmøtet. Det skal skrives protokoll fra årsmøtet og som blir tilgjengelig for organisasjonsleddets medlemmer/tilsluttede organisasjonsledd på klubbens hjemmeside. Før en publisering bør styret vurdere om det er personopplysninger i protokollen som er av en slik karakter at den ikke bør publiseres. 

Styret er klubbens høyeste myndighet mellom årsmøtene. Noen saker kan ikke styrebehandles, men må behandles av årsmøtet. Det gjelder saker som fremgår av «Årsmøtets oppgaver», og disposisjoner av ekstraordinær karakter eller betydelig omfang i forhold til organisasjonsleddets størrelse eller virksomhet. Dersom styret er i tvil, bør saken opp på årsmøtet.

Styremedlemmene skal velges til spesifikke oppgaver som kasserer eller referent ved første styremøte etter årsmøte. Fordelingen av oppgaver bør beskrives, slik at medlemmene ser hvem de skal kontakte i ulike saker.

Lovpålagte oppgaver for styret:
· Sette i verk årsmøtets og overordnede organisasjonsledds regelverk og vedtak
· Påse at idrettslagets midler brukes og forvaltes på en forsvarlig måte, i samsvar med de vedtakene som er fattet på årsmøtet eller i et overordnet organisasjonsledd, og sørge for at idrettslaget har en tilfredsstillende organisering av regnskaps- og budsjettfunksjonen og en forsvarlig økonomistyring
· Etter behov oppnevne komiteer, utvalg eller personer for spesielle oppgaver og utarbeide mandat/instruks for deres funksjon
· Representere idrettslaget utad
· Oppnevne en som er ansvarlig for politiattester
· Oppnevne en ansvarlig for barneidretten







Andre viktige oppgaver:
· Planlegge og ivareta lagets totale drift, herunder mål- og strategiarbeid, budsjett og regnskap
· Påse at idrettens retningslinjer for aktiviteten i idrettslaget blir fulgt
· Stå for idrettslagets daglige ledelse
· Arbeidsgiveransvar for eventuelle ansatte
· Legge frem innstilling til årsmøtet på kandidater til valgkomité
· Oppnevne to personer som i fellesskap skal disponere idrettslagets konti, og sørge for at de er dekket av underslagsforsikring
· Oppnevne eller engasjere regnskapsfører
· Lage årsberetning fra styret til årsmøtet
· Oppdatering av klubbhåndboka

Melhus IL har rundt 10 styremøter i året og avholdes i klubbhuset i Gruva. Møtene gjennomføres etter forhåndsbestemt agenda satt av styrets leder som er utstedt på mail i forkant av styremøtene. Alle styremøtereferat blir publisert på Melhus IL sine filarkiv.
Styret er vedtaksført når et flertall av styrets medlemmer er til stede. Vedtak fattes med flertall av de avgitte stemmene. Ved stemmelikhet er møtelederens stemme avgjørende. Styremedlemmene plikter å respektere et styrevedtak, selv om det er fattet mot vedkommende sin egen stemme.

Styremøter kan avholdes skriftlig (for eksempel per. e‑post) eller i fjernmøte (for eksempel per. telefon/videokonferanse) dersom et flertall av styre medlemmene gir sin tilslutning til dette. Det skal alltid føres protokoll fra styremøtene.

Hvert styremøte bør innledningsvis starte med spørsmål om det foreligger mulig inhabilitet i noen av sakene, og behandlingen av inhabilitet skal alltid protokolleres.

Styreleder har et særskilt ansvar for å bestemme når det skal avholdes styremøter.
I tillegg kan andre naturlige oppgaver for en styreleder være:
· Forberede saksliste og lede styremøtene
· Forberede saker som styret skal ha til behandling
· Gi alle styrets medlemmer mulighet til å forberede seg før styremøtet
· Bidra til åpenhet og gode diskusjoner i styret, hvor alle bidrar
· Sørge for oppsummeringer og klare vedtak
· Sørge for at protokoll skrives og vedtak følges opp

Ingen av disse punktene er det lovbestemt at styreleder skal gjøre. Styret må bli enige om hvordan de kan fordele oppgavene, og det oppfordres til å konstituere seg selv første styremøtet etter årsmøtet.. Styrelederen skal ikke gjøre alt. Alle i styret må bidra og oppgavene må fordeles fornuftig.

Avdelingsstyrene skal organisere, planlegge og gjennomføre aktiviteten i avdelingen. 
Hver avdeling skal ha et avdelingsstyre på minst tre medlemmer. Avdelingsstyret velges på årsmøte av valgkomiteens innstilling til den enkeltes avdeling. Ved første styremøte etter årsmøte konstituerer avdelingsstyret seg selv med pålagte styreverv. Avdelingen skal avholde årsmøte innen 1.mars hvert år, basert på Melhus Idrettslag sin lovnorm og klubbhåndbokas innhold. 

Roller avdelingsstyret må inneha i Melhus Idrettslag er:
· Leder
· Nestleder
· Økonomiansvarlig
· Sekretær/referent
· Barneidrettsansvarlig
· Politiattestansvarlig
· Sportslig ansvarlig
· Utdanningssansvarlig
· Antidopingansvarlig

En person kan ha flere roller, og det er ofte flere roller/ansvarsområder i en avdeling.

Melhus Idrettslag er et fleridrettslag og har én juridisk enhet
Fleridrettslaget har ett organisasjonsnummer, hvor også avdelingene inngår. Avdelingene er med andre ord en del av idrettslaget og fellesskapet – ikke et idrettslag i idrettslaget. 

Det betyr at:
· Årsmøtet i hovedlaget vedtar klubbens totale budsjett og budsjettet for avdelingene
· Avdelingsstyrene har mandat til å utvikle aktiviteten og avdelingene innenfor vedtatte rammer
· Omprioriteringer/omdisponeringer innenfor de vedtatte rammer kan gjøres av avdelingsstyrene
· Hovedstyret må behandle og vedta disposisjoner utover de gitte rammer
· Avdelingsstyrene må i de tilfellene sende sin innstilling (med begrunnelse) til styret for behandling
· Bygge klubbens omdømme.
· Bygge felles klubbfølelse og klubbkultur.
· Skape engasjement og aktivitet.
· Bygge en åpenhetskultur i klubben/idrettslaget.
· Utvikle klubben/idrettslaget i riktig retning.
· Følge opp de frivillige med det de trenger for å gjøre sine oppgaver.

Disposisjoner av ekstraordinær karakter og betydelig omfang kan kun behandles av årsmøtet, eller eventuelt på et ekstraordinært årsmøte. 
Idrettslagets årsmøte kan beslutte å opprette og nedlegge avdelinger, og hvordan disse skal organiseres og ledes. Dette vedtas i forbindelse med årsmøte.
[bookmark: _Toc80526697][bookmark: _Toc164281994]Utvalg/Komiteer
Mandat og oppgaver for utvalg/komiteer som er lovpålagte, går frem av klubbens lov. Dette gjelder valgkomité, valgt revisor og kontrollutvalget
For de styreoppnevnte utvalgene bør ansvar og hovedoppgaver for utvalgene beskrives av styret selv når styret vedtar å opprette utvalgene. Slik blir det lett å finne ut hva de tillitsvalgte i komiteer og utvalg kan og skal gjøre. Beskrivelsen bør inneholde hvordan utvalget/komiteen er bygd opp, og hvilket mandat og hvilke oppgaver utvalget/komiteen har. Melhus Idrettslag er et fleridrettslag og alle avdelingene skal ha utviklet arbeidsoppgaver for de oppnevnte vervene.
Aktuelle verv/utvalg:
· Sportslig ansvarlig/utvalg
· Hovedtrener
· Trener
· Dommeransvarlig/utvalg
· Anleggsansvarlig/utvalg
· Utdanning/inkluderingssansvarlig/utvalg
· Dugnadsansvarlig/utvalg
· Økonomiansvarlig/utvalg
· Politiattestansvarlig
Hovedstyret i Melhus idrettslag krever at avdelingene har oppdaterte beskrivelser med personer til årsmøtene. Beskrivelsene skal ligge tilgjengelig i enten papirformat eller på avdelingens nettside.

Melhus Idrettslag har egen lov. Loven er basert på lovnormer for idrettslag, som finnes på NIF sin hjemmeside. Lovnormen er ufravikelig og inneholder et minimum av det idrettslaget må ha i sin egen lov. Klubben kan vedta tillegg til loven, men tilleggene må ikke være i strid med lovnormen. Alle lovendringer må vedtas av årsmøtet. og fremgå av protokollen. Dersom årsmøtet vedtar lovendringer, skal protokollen sendes til idrettskretsen.

Ved endringer i NIFs regelverk, plikter styret i organisasjonsleddet å gjøre eventuelle nødvendige endringer i eget regelverk. Slike lovendringer skal ikke vedtas av årsmøtet. Endringer skal gjøres kjent i organisasjonen så snart de er vedtatt av styret.
Les mer om klubbens lovnorm og vedtekter som er oppdatert og vedtatt 22.mars 2022: 
https://www.melhusil.no/storage/Preview?id=42cf0d13-a126-4d9d-9d50-6971ce0005aa

Organisasjonsplanen regulerer idrettslagets interne organisering, aktivitetstilbud, og beskriver strukturen.

Årsmøte

Hovedstyret

Fotball – Håndball – Ski  - Swing – Svømming – Volleyball – Basketball – Innebandy – Allidrett – Trim – Orientering - Styrkeløft

Melhus Idrettslag – Idrettsglede for alle!

